## Primjer broj 6- Materijal i Roba

### 6-1:

Sljedeće poslovne promjene hronoloski i sistematski proknjižite u poslovnim knjigama preduzeća „Ultra sport“:

1. Po fakturi dobavljača i primjenici preduzeca nabavili smo 200kg materijala A po fakturnoj cijeni 3€/kg, 120 kg materijala B po fakturnoj cijeni 5€/kg i 300kg materijala C po fakturnoj cijeni 4€/kg. PDV u primljenoj fakturi iznosi 504 €. Troškovi prevoza po fakturi autoprevoznika iznose 150€, a PDV je 31,5 €. Sastaviti pojedinačnu i zbirnu kalkulaciju nabavne vrijednosti materijala.
2. Po otpremnici dobavljača i prijemnici preduzeća nabavili smo 200kg materijala A po fakturnoj cijeni 3€. Za prevoz, utovar i istovar primljena je faktura bez PDV koja glasi na iznos 80€.Sastaviti pojedinačnu i zbirnu kalkulaciju nabavne vrijednosti materijala.
3. Preduzeće je poslalo na obradu i doradu 100 kg materijala C čija je nabavna vrijednost 424,20€ (otpremnica).
4. Od dobavljača smo dobili sljedeće fakture :

a) fakturu sa PDV-om za nabavku 600kg materijala B koji je utovaren u vozilo. Fakturna vrijednost utovarenog materijala B je 3.000€, a iznos PDV u primljenoj fakturi je 630 €. Ugovorna klauzula je „franko magacin dobavljača“.

b) fakturu sa PDV-om na iznos 726 €, za ranije primljeni materijal po otpremnici (veza promjena 2).

1. Primili smo prijemnicu za prijem materijala B u magacin (veza promjena 4a). Troškovi prevoza po fakturi iznose 50€, a PDV je 10.5 €. Troškovi dorade u cilju dovođenja materijala u željeno stanje po fakturi iznose 100€ a PDV je 21€. Sastaviti zbirnu i pojedinačnu kalkulaciju nabavne vrijednosti primljenog materijala.
2. Od dobavljača je primljena faktura za materijal koji je utovaren u vagon. Fakturna vrijednost 500kg materijala A je 1.500€, a iznos PDV u primljenoj fakturi je 315€. Ugovorna klauzula je „franko željeznička stanica kupca“.

**6-2:**

Stanja na relevantim računima glavne knjige trgovačkog preduzeća „HiT“ su sljedeća: Tekući račun 5.000€, Roba u maloprodajnom magacinu 1.000€ (500kg robe „C“ po nabavnoj cijeni 2€/kg), Blagajna 500€

Izvršiti potrebno knjiženje u poslovnim knjigama polazeci od pretpostavke da se **evidencija robe u prometu na veliko vodi po nabavnim vrijednostima.** Preduzeće vodi analitičku evidenciju materijala i robe u prometu na veliko.

1. Preduzeće je od poljoprivrednika otkupilo 50kg voća po cijeni 2,3€/kg. Na ovaj iznos obračunata je naknada od 5% i iznosi 5,75€. Prema blagajničkom dnevniku vidimo da je na dan otkupa poljoprivredniku isplaćeno 120,75€.
2. Primili smo fakturu sa PDV-om za nabavku 1000kg robe A po fakturnoj cijeni 1€/kg. PDV iznosi 210€. Prevoz robe je izvršen sopstvenim prevoznim sredstvom i na osnovu kalkulacije troškovi prevoza su 150€. Sastaviti zbirnu i pojedinačnu kalkulaciju primljene robe u veleprodajni magacin.
3. Prema internoj otpremnici 150 kg robe C predali smo u maloprodajni objekat (u prodavnicu) Maloprodajna marža je 25%. Sastaviti pojedinačnu kalkulaciju prodajne cijene sa ukalkulisanim porezom na promet.
4. Povratnicom iz prodavnice smo vratili u maloprodajni magacin 50 kg robe “C”.

**6-3:**

Na relevantnim računima glavne knjige trgovinskog preduzeća ‘’N’’ imamo sljedeće stanje na dan 1.03. t.g.: Roba na putu 400€, Tekuci racun 20.000€

Preuzeti dato stanje na račune glavne knjige, a zatim hronološki i sistematski proknjižiti sljedeće poslovne promjene, uzimajući u obzir da se evidencija robe u prometu na veliko **vodi po prodajnim cijenama:**

1. Prema fakturi i prijemnici br.4 primljena je roba (100 kg robe A po fakturnoj cijeni 20€/kg i 200 kg robe B po fakturnoj cijeni 10€/kg). Obračunati iznos PDV u fakturi dobavljača. Primili smo fakturi autoprevoznika za prevoz robe na iznos 181,5€ (PDV sadržan u iznosu facture je 31,5€). Prodajna vrijednost primljene robe A je 25€/kg a robe B je 20€/kg. Roba je smještena u magacin. Sastaviti zbirnu i pojedinačnu kalkulaciju prodajne cijena primljene robe.
2. Dobavljač od kojeg smo nabavili robu iz 1. promjene je odobrio popust od 5% i izdao knjižno odobrenje u iznosu od 200€ (PDV je sadržan u popustu u iznosu od 34,71€). Izvršili smo ispravku odbitka prethodnog poreza i dostavili pismeno obavješenje dobavljaču.
3. Primili smo ino-fakturu za uvezenu robu (2.000kg robe D po fakturnoj cijeni 2€/kg), čija je kupovna vrijednost 4.000€. Po fakturi špeditera troškovi prevoza do granice iznose 200€, a od granice 120€. Po carinskoj deklaraciji iznos akciza je 100€, a stopa carine za datu robu je 10% (obračunati carinu). Iznos PDV po carinskoj deklaraciji je 991.20€ i plaćen je preko tekućeg računa (izvod). Roba je primljena u veleprodajni magacin uz obračunatu veleprodajnu maržu 30% (prijemnica). Sastaviti zbirnu i pojedinačnu kalkulaciju primljene robe.
4. Primili smo ino- fakturu za robu koja će biti korišćena u svrhe reprezentacije. Po fakturi špeditera troškovi prevoza do granice iznose 100€, a od granice troškovi prevoza su 80€ a PDV za usluge prevoza od granice do preduzeća iznosi 16,89€. Po carinskoj deklaraciji iznos carine je 60€. Obračunati PDV po opštoj stopi. Roba je primljena u veleprodajni magacin po prodajnoj cijeni 5€/kg (prijemnica). Sastaviti zbirnu i pojedinačnu kalkulaciju primljene robe.

### 6-4:

Promet na računima sredstava i izvora sredstava preduzeća”Trgovina promet” na dan 01,07, t.g. je sljedeće:

|  |  |  |
| --- | --- | --- |
| Naziv računa | Duguje | Potražuje |
| Oprema | 12.500 | 5.000 |
| Ispravka vrijednosti opreme | 3.300 | 6.000 |
| Materijal | 2.742 |  |
| Tekući račun | 5.000 | 3.000 |
| Roba u prometu na veliko  (400kg robe A po 10€/kg) | 10.000 | 6.000 |
| Ukalkulisana razlika u cijeni (u prometu na veliko) | 1.258 | 2.500 |
| 000-neuplaćeni upisani kapital | 6.000 | 3.000 |
| 310-neuplaćeni upisani kapital | 3.000 | 6.000 |
| Akcijski kapital –obične akcije |  | 22.000 |
| Dobavljači u zemlji | 2.000 | 4.300 |
| Investicije u toku (građevinski objekti) | 15.000 | 3.000 |

Prenesite dati promet na račun a zatim hronološki i sistematski proknjižite sljedeće poslovne promjene:

1. Vlasnici su pozvani da uplate preostalu ratu za upisane akcije. Akcionari su uplatili (izvod).
2. Na osnovu prijemnice i otpremnicie primili smo 500kg robe A po fakturnoj cijeni 11€/kg. Prema fakturi autoprevoznika troškovi prevoza su 150€, a PDV je 31,5€. Troškovi osiguranja po polisi osiguranja su 400€. Prodajna cijena bez PDV je 16€/kg. Sastaviti pojedinačnu i zbirnu kalkulaciju za primljenu robu u prometu na veliko.
3. Primili smo konačnu situaciju za izgradnju poslovnog objekta. Vrijednost ukupno izvršenih građevinskih radova je 15.000€. Obračunati PDV po opštoj stopi.
4. Banka nas obavještava da nam je odobrila kratkoročni krediti u iznosu od 3.000€ i dugoročni namjenski krediti u iznosu od 12.000€ (ugovor i izvod)
5. Na osnovu odluke nadležnog organa prodali smo cjelokupnu opremu u upotrebi zbog promjene orijentacije poslovanja po prodajnoj vrijednosti 7.500€. Obračunati PDV po opštoj stopi. Faktura je poslata kupcu.
6. Od dobavljača je primljena faktura za materijal utovaren u vagon. Fakturna vrijednost 500kg materijala A je 1.000€, a iznos PDV je 210€. Ugovorena klauzula je „franko željeznička stanica kupca“.